RO
5.12.2022
Jurnalul Oficial al Uniunii Europene
C 463/7
Părțile din procedura principală Recurentă: Rigall Arteria Management Sp. z o.o. sp. k.
Intimată: Bank Handlowy w Warszawie S.A.
Dispozitivul Articolul 7 alineatul (1) litera (b) din Directiva 86/653/CEE a Consiliului din 18 decembrie 1986 privind coordonarea legislației statelor membre referitoare la agenții comerciali independenți trebuie interpretat în sensul că se poate deroga prin contract de la dreptul pe care această dispoziție îl conferă agentului comercial independent de a percepe un comision pentru tranzacția încheiată, pe durata contractului de agenție, cu un terț pe care acest agent l-a câștigat anterior în calitate de client pentru tranzacții de același fel.
(1)
JO C 182, 10.5.2021.
Hotărârea Curții (Camera a patra) din 13 octombrie 2022 (cereri de decizie preliminară formulate de Administratīvā rajona tiesa, Administratīvā apgabaltiesa – Letonia) – „Baltijas Starptautiskā Akadēmija” SIA (C-164/21), „Stockholm School of Economics in Riga” SIA (C-318/21)/Latvijas Zinātnes padome (Cauzele conexate C-164/21 și C-318/21) (1) [Trimitere preliminară – Regulamentul (UE) nr.
651/2014 – Articolul 2 punctul 83 – Trimitere directă și necondiționată la dreptul Uniunii – Admisibilitatea întrebărilor – Ajutoare pentru cercetare, dezvoltare și inovare – Noțiunea de „organizație de cercetare și diseminare a cunoștințelor” – Instituție de învățământ superior care desfășoară activități economice și neeconomice – Determinarea obiectivului principal] (2022/C 463/08) Limba de procedură: letona Instanțele de trimitere Administratīvā rajona tiesa, Administratīvā apgabaltiesa
Părțile din procedura principală Reclamante: „Baltijas Starptautiskā Akadēmija” SIA (C-164/21), „Stockholm School of Economics in Riga” SIA (C-318/21) Pârât: Latvijas Zinātnes padome
Dispozitivul 1) Articolul 2 punctul 83 din Regulamentul (UE) nr.
651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 [TFUE] trebuie interpretat în sensul că o entitate de drept privat care desfășoară mai multe activități, printre care cercetarea, dar ale cărei venituri provin în cea mai mare parte din activități economice, precum prestarea de servicii de învățământ cu titlu oneros, poate fi considerată o „organizație de cercetare și diseminare a cunoștințelor”, în sensul acestei dispoziții, cu condiția să se poată stabili, în lumina tuturor împrejurărilor relevante ale speței, că obiectivul său principal este desfășurarea în mod independent a activităților de cercetare fundamentală, de cercetare industrială sau de dezvoltare experimentală, eventual completate cu activități de diseminare a rezultatelor unor astfel de activități de cercetare prin predare, publicare sau transfer de cunoștințe.
În acest cadru, nu se poate impune unei astfel de entități să obțină o anumită proporție din veniturile sale din activități neeconomice de cercetare și de diseminare a cunoștințelor.